b'\n_START_ARTICLE_\nPasi\xc3\xb3n Vega\n_START_SECTION_\nTraject\xc3\xb2ria art\xc3\xadstica\n_START_PARAGRAPH_\nPasi\xc3\xb3n Vega \xc3\xa9s una cantant espanyola d\'arrels andaluses propera a la copla andalusa i a la can\xc3\xa7\xc3\xb3 d\'autor. Comen\xc3\xa7a a cantar el 1992 a M\xc3\xa0laga, la seva ciutat d\'origen, i els seus primers discos s\xc3\xb3n dedicats a la copla d\'autors cl\xc3\xa0ssics, posteriorment la seva traject\xc3\xb2ria musical s\'obre a la can\xc3\xa7\xc3\xb3 d\'autor, el bolero, el tango i la balada. Resideix des de fa anys a la ciutat de Cadis._NEWLINE_De l\'1 al 5 d\'octubre de 2009 presenta l\'espectacle Pasi\xc3\xb3n y embrujo en quatre escenaris catalans (Girona, Sabadell, Barcelona i Lleida) acompanyada de l\'Orquestra Simf\xc3\xb2nica del Vall\xc3\xa8s (OSV) interpretant "El amor brujo: ballet suite" i "La vida breve: danza espa\xc3\xb1ola" (versi\xc3\xb3 de Chapelier) de Manuel de Falla aix\xc3\xad com temes del seu repertori, especialment del disc "Gracias a la vida" en versi\xc3\xb3 simf\xc3\xb2nica_NEWLINE_La Junta d\'Andalusia li concedeix el febrer de 2010 la Medalla d\'Andalusia i en aquell any amb la seva gira "Gracias a la vida". El setembre de 2011 publica el seu disc "Sin compasi\xc3\xb3n" en el que Pasi\xc3\xb3n Vega amplia el seu repertori amb temes in\xc3\xa8dits, els primers en la seva discografia des del 2006, treball amb el que empr\xc3\xa9n una gira el 2012 i li val una nominaci\xc3\xb3 als premis Grammy Llatins 2012 com a Millor Album de Pop Tradicional. El maig de 2012 s\'edita "Grandes \xc3\xa9xitos", disc recopilatori amb 17 temes de la darrera d\xc3\xa8cada que inclou la versi\xc3\xb3 in\xc3\xa8dita d\'"Hist\xc3\xb3ria de um fado" en llengua portuguesa (en adaptaci\xc3\xb3 de Ver\xc3\xb3nica Redondo Moreno)._NEWLINE_El 29 de juny de 2012 participa en l\'espectacle en directe "Azabache" que es presenta a l\'Auditori Roc\xc3\xado Jurado de Sevilla juntament amb Diana Navarro, Pastora Soler i Manuel Lombo amb direcci\xc3\xb3 musical de Jos\xc3\xa9 Miguel \xc3\x89vora, commemoratiu del 20\xc3\xa8 aniversari de l\'espectacle que es va presentar el 1992 a la Expo de la capital andalusa amb primeres figures de la copla andalusa. Amb aquest nou "Azabache" realitzen posteriorment una gira conjunta amb diferents concerts per Espanya durant 2012 i 2013, finalitzant el 14 de setembre de 2013 amb un concert a l\'Auditori de Barcelona._NEWLINE_El 28 de setembre de 2013 s\'estrena al Teatre de la Maestranza de Sevilla l\'espectacle "Dos pianos con Pasi\xc3\xb3n (Cartas desde Nueva York)", nova proposta esc\xc3\xa8nica que Pasi\xc3\xb3n Vega comparteix amb els pianistes malaguenys D\xc3\xbao Del Valle, els germans V\xc3\xadctor i Luis Del Valle, una abra\xc3\xa7ada entre m\xc3\xbasiques cl\xc3\xa0ssiques i populars que va del jazz, al flamenc, el klezmer, el fado, el music hall, la copla per\xc3\xb2 sense oblidar les influ\xc3\xa8ncies dels compositors cl\xc3\xa0ssics._NEWLINE_El 2014 publica un disc en homenatge al cantautor andal\xc3\xbas Carlos Cano: Pasi\xc3\xb3n por Cano'